ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
12 ก.ค. 2559

สรุปตลาดภาคเช้า
ตลาดภาคเช้าดัชนีสามารถปรับตัวเพิ่มขึ้นได้เล็กน้อย ในทิศทางเดียวกับตลาดรอบบ้าน โดยได้โมเมนตัมบวกจากความคาดหวังการกระตุ้นเศรษฐกิจจาก BOJ สำหรับกลุ่มที่ปรับตัวเด่นนำโดยกลุ่มอสังหาฯ และ ICT ด้านปริมาณการซื้อขายอยู่ในระดับหนาแน่นที่ 3.3 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มปรับตัวบวก ด้วยกระแส Fund Flow จากต่างประเทศที่ยังหนุนกลุ่ม Big Cap จากการไหลเข้าสู่สินทรัพย์เสี่ยง แนะนำเก็งกำไรกลุ่มรับเหมาก่อสร้าง และกลุ่มธนาคารพาณิชย์ โดยได้ประโยชน์จากภาครัฐที่เร่งอัดฉีดเม็ดเงินกระตุ้นเศรษฐกิจ
 
วิเคราะห์ทางเทคนิค
PIMO
ราคาปิด 1.86 บาท
แนวรับ 1.84 บาท   แนวต้าน 1.95 บาท
แนว cut หากราคาหุ้นมีโอกาสหลุด 1.82 บาท
กราฟ PIMO  อ่อนตัวลงสู่ระดับต่ำ  และเริ่มฟื้นขึ้นโดยฟอร์มตัวเป็น W-shape แบบยกฐาน ดังนั้นจะทำให้แนว high สูงขึ้นตาม  อีกทั้ง MACD ตัดตัวสัญญาณซื้อในที่ต่ำ ทำให้ gap ในการวิ่งกว้างขึ้น สนับสนุนกราฟแท่งเทียนให้เดินหน้าต่อไป  มีแนวต้านสำคัญ 1.95 บาท หากผ่านได้จะมีสัญญาณเชิงบวกในระยะกลาง
 
เด็กแนว
LIT  กลับมากินแบล็คกันอีกรอบ  หลังจากที่ให้ไปช่วงสัปดาห์ก่อนและราคาหุ้นก็เริ่มฟื้นตัวขึ้นเรื่อยๆ  อย่างน่าสนใจ  ก่อนหน้านี้เคยเป็นหุ้นที่มีอัตราเร่งของราคาที่แรงมาก ช่วง Q2 เข้าสู่ high season และบริษัทมีการเซ็นสัญญาให้สินเชื่อในหลายโครงการ แต่ออกข่าวเบาๆ ไม่เอะอะโวยวาย
ทั้งสินเชื่อโครงการ สินเชื่อโรงงาน สินเชื่อ SME ที่รับงานราชการ และสินเชื่อให้กับ ATP30, BSM, SOLAR, UREKA ปล่อยให้กับลูกค้าที่สั่งสินค้าผ่านบริษัทเหล่านี้ ถือเป็นหนทางทำเงินที่ปลอดภัยอย่างมาก ทุกงานไม่ห่วง NPLS ปี 59 บริษัทมั่นใจพอร์ทสินเชื่อเติบโตทุบสถิติใหม่ เป้าหมายราคาโบรกเกอร์ประเมินกว้างระหว่าง 11-15 บาท ดังนั้นเชื่อมั่นได้ว่าราคาตอนนี้ไม่แพงแล้ว
กราฟ LIT ดีดตัวขึ้นผ่านแนวกรอบสามเหลี่ยม  เป็นสัญญาณเชิงบวก ประกอบกับกราฟสามารถยืนเหนือเส้นค่าเฉลี่ยสามเส้น คือ Buy signal ในระยะกลาง  และ Stoch มี buy signal ในระยะสั้น   คาดว่าราคาจะปรับตัวขึ้นต่อ  ไปเรื่อยๆ  ส่วนในระยะสั้นจะดีดตัวไปยังแนวต้น 10 บาท